স্কুলের শিক্ষিক, অশিক্ষক কর্মীদের অভিযোগ, স্কুলের নিয়ম না মেনে টুটুল বন্দ্যোপাধ্যায় নামে ওই শিক্ষিকা নিজের সঙ্গে তৃণমূলের নানা পদাধিকারীর যোগাযোগ আছে বলে দাবি করেন। প্রসঙ্গ ক্রমে তিনি বিধানসভার অধ্যক্ষ বিমান বন্দ্যোপাধ্যায়, ফিরহাদ হাকিম এমন কী মমতা বন্দ্যোপাধ্যায়ের নামও করেন বলে অভিযোগ। একই সঙ্গে নিজের স্বামী আইনজীবী হওয়ায় আইনের হুমকি দেন বলেও অভিযোগ। সময় মতো স্কুলে না আসা ছাড়াও বেশিরভাগ সময় ওই শিক্ষিকা ছুটিতে থাকেন বলে অভিযোগ করেছেন সহকর্মীরা। এমন কী যে ভাষা ওই শিক্ষিকা প্রয়োগ করেন, তা সবার সামনে বলা যায় না বলেও অভিযোগ করেছেন সহকর্মীরা।